google/wiki40b huggingface dataset:
Småsmellere

Utseende

Små til middelsstore (gjerne 3-5 millimeter), forholdsvis brede smellere. Antennene er trådformede og ikke svært lange. Pronotum er hvelvet med rundede sider, tett punktert. Dekkvingene har ofte lyse flekker.
Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

Levevis

Smellernes larver lever i jorda eller i død ved. Hva de spiser kan variere – noen arter synes å være hovedsakelig planteetere, og enkelte kan være brysomme skadedyr, andre er rovdyr. Mange arter bruker flere år på larveutviklingen. De voksne billene flyr godt og treffes ofte flygende, på blomster eller i vegetasjonen.
Alfta

Alfta er et tettsted i Ovanåker kommune i Gävleborgs län i landskapet Hälsingland i Sverige. I 2010 hadde tettstedet 2 155 innbyggere.
Hærens uniformer

Hærens uniformer er uniformer båret av soldater og annet personell i Hæren, en av de fire våpengreinene i Forsvaret, den norske statens militærvesen. De består primært av en feltuniform til bruk i miljøer hvor et slitesterkt stoff er påkrevd, en arbeidsuniform til bruk i vanlig tjeneste, normalt innenfor og rundt leirområde, samt en permuniform til bruk under permisjonen. Det finnes også personell i spesielle tjenester hvor andre uniformer er påkrevd.

Arbeidsuniform

Hæren benytter M-04 og M-2000 som arbeidsuniform. M-04 ble fram til begynnelsen av 2009 ofte kun brukt som permuniform, men har nå erstattet den gamle M-98 fullstendig. 
M-97 er kontoruniform med slips og brune sko (sorte for garden) i bruk i noen av forsvarets avdelinger.
M-2000 Var en ren Sjøforsvarsuniform i ripstop materiale som senere også ble benyttet av de andre forsvarsgrenene.
M-04, Har vært i bruk i Hæren og Heimevernets innsatsstyrker siden 2006.
M-04, Erstattes med M-17 for forsvarets avdelinger.

Feltuniform

Hæren har anvendt feltuniformen M-75 siden 1975. En forbedret kamuflasjefarget utgave med skulderklaffer ble utlevert til Brigaden i Nord-Norge senhøstes 1981 sammen med langskaftet marsstøvler M-77. Det ble samtidig ikke lenger anledning å bruke pistolbelte utenpå den nye uniformsjakken med mindre den var en del av grunnutrustningen.
En ny membranuniform, M-02, ble innført rundt 2004.
Forsvarets Spesialkommando (samt Marinejegerkommandoen og Kystjegerkommandoen) bruker feltuniform i MultiCam.

Tjenesteuniform

Til anledninger der uniformen ikke er forventet å bli utsatt for særlig slitasje kan bæres såkalt tjenesteuniform bæres. Det er flere utgave av disse, den vanligste er en grønn eller khaki uniform til kontorbruk og finere anledninger. De finnes flere varianter av disse, blant annet battledress og uniform med lang jakke.
Til galla bæres også gallauniform, mørke uniformer som likner dem Hans Majestet Kongens Garde bruker ved vakt på slottet. Uniformen har svart bukse med røde renner (lang svart skjørt for kvinner) og en svart jakke med sølvknapper. For generals rang skal jakken være dobbeltspent. Dobbeltspente jakker i mørk grønt i stedet for sort bæres av kavaleriet.
Nice

Klima

Nice har et middelhavsklima med milde temperaturer store deler av året. Nedbøren er svært moderat, og i hovedsak begrenset til vinteren. Somrene er varme, tørre og solrike. Våren starter mildt og regnfullt i slutten av mars, og er økende varmt og solrikt fram mot juni.
Norgesmesterskapet i orientering 2010

Norgesmesterskapet i orientering 2010 bestod av flere arrangementer som i 2010 kåret norgesmestere i orientering.
Hovedmesterskapet ble arrangert på Beitostølen 18.-19. september.
Oscar for beste regi

Oscar for beste regi (engelsk: Academy Award for Best Director) er en filmpris som utdeles ved den årlige Oscarseremonien til en regissør valgt av medlemmene i Academy of Motion Picture Arts and Sciences. Vinneren velges ut blant fem nominerte kandidater. I listen nedenfor er vinneren i uthevet skrift og under følger de som var nominert. Alle bortsett fra 21 av de 78 Oscar for beste regi, har gått til en film som har vunnet Oscar for beste film. Prisen blir utdelt året etter det som er oppgitt i listen.
Arlesheim

Domkirken

Domkirken med et dobbelt tårn er symbolet på Arlesheim og er fra 1681 og ligger midt i sentrum. Herfra er det en kort spasertur til Ermitage landskapspark.

Eremitage

Eremitage (Hermitage) med slottet Birseck er den største parken i Sveits som er inspirert etter en engelsk landskapspark. Parken ble åpnet for besøkende i 1785 med en rekke stier, og inkluderer også grotter og innsjøer med fisker, et dobbelt fosseløp og mølle. Området egner seg for en rundtur. Slottet Birseck er åpent i sommermånedene. Det ble ødelagt under et jordskjelv i 1356.

Ita Wegman klinikk

Ita Wegman klinikk er det første antroposofiske sykehuset som ble etablert av Ita Wegman og Rudolf Steiner i Arlesheim i 1921. Fra klinikken er det kun en kort spasertur til den antroposofiske sentrum Goetheanum i Dornach. I den gamle bygningen i parkområdet holdet Ita Wegman arkivet til. Sykehusparken er sertifisert «1000 Naturparks» i Sveits.

Transport

Til Arlesheim kommer man med trikk nummer 10 fra Basel til Arlesheim Dorf eller tog fra Basel, S-Bahn 3, til Dornach-Arlesheim stasjon.
Royal Ulster Rifles

Royal Ulster Rifles (tidligere Royal Irish Rifles) var et infanteriregiment i den britiske hæren. Det var i kamp under boerkrigen, første verdenskrig, andre verdenskrig og Koreakrigen, før det i 1968 ble slått sammen med andre regimenter til Royal Irish Rangers.

Historie

Regimentets historie går tilbake til 1793, da den britiske hæren ble utvidet på grunn av krigen mot den første franske republikk. Som del av utvidelsen ble det opprettet to regimenter (83rd og 86th).
Under Childers-reformene i 1881 ble disse to regimentene slått sammen til ett enkelt regiment, som fikk navnet Royal Irish Rifles. Det var ett av i alt åtte regimenter som ble rekruttert og forlagt i Irland, og var regimentet for grevskapene Antrim, Down og Louth, med hovedkvarter i Belfast.

Første verdenskrig

Under første verdenskrig var regimentet delt etter politiske linjer og underlagt to forskjellige divisjoner, 36th (Ulster) Division og 16th (Irish) Division. Unionistene var en del av 36. regiment, mens nasjonalistene var en del av 16. regiment.
I 1921 ble Irland delt i to. De to delene ble kalt henholdsvis Nord-Irland og Den irske fristaten. Todelingen fikk også følger for hærstrukturen i Irland. Royal Irish Rifles hadde en sterk tilknytning til Nord-Irland, og var et av få regimenter som ble videreført noenlunde intakt. Riktignok ble navnet forandret til Royal Ulster Rifles.
På tross av navneforandringen etter første verdenskrig, fortsatte regimentet å akseptere rekrutter fra resten av Irland. Da 1. bataljon ble sendt til Koreakrigenhadde nesten 50 % av mannskapene irsk statsborgerskap.

Andre verdenskrig

1. bataljon var utstasjonert i India ved krigsutbruddet i 1939, og da de senere returnerte til Storbritannia ble de satt opp som luftbårne tropper med glidefly. Bataljonen tok senere del i landgangen i Normandie i 1944, og i Operasjon Varsity i 1945.
2. bataljon kjempet som del av British Expeditionary Force i Nord-Frankrike, frem til de ble evakuert fra Dunkerque i 1940. Også denne bataljonen deltok senere i landgangen i Normandie i 1944. Royal Ulster Regiment var den eneste allierte enheten som inntok Normandie både fra sjøen og fra luften.
1. bataljon tok del i slaget ved Imjinelva under Koreakrigen.
I 1968 ble regimentet slått sammen med Royal Inniskilling Fusiliers og Royal Irish Fusiliers til Royal Irish Rangers.

Museum

Royal Ulster Rifles Museum ligger ved Cathedral Quarter i Belfast.
Skåla 1848 meter rett opp

Løyperekorder

Løyperekorden for herrer innehas av tyrkiske Ahmet Arslan på 1 time, 7 minutter og 6 sekunder. Jon Tvedts løyperekord fra 2007 på 1.08,39, er fra før løypa ble lagt om i 2010. For kvinner er Anita Håkenstad Evertsens tid i den gamle traseen fortsatt gjeldende rekord med 1.20,06 fra 2008.
Favola in musica

Favola in musica (omtrent «fabel i musikk») er en tidlig operaform med opprinnelse i Claudio Monteverdis L'Orfeo, favola in musica.
Formen karakteriseres hovedsakelig av solosang (se monodi) og teksten ble tillagt så stor vekt at man unngikk komplisert musikkledsagelse – musikkens rolle var å understøtte teksten. Med bare én instrumentgruppe som hovedsakelig klimpret akkorder, anså tidens musikklærde og tilbakeskuende komponister (for eksempel Giovanni Artusi) at det ble begått en feil mot de tradisjonelle komposisjonsreglene, og kritiserte komponistene som skrev på denne nye musikkformen.
Med favola in musica begynte utviklingen mot det vi i dag kjenner som opera og Gesamtkunstwerk.
Haldórsvík

Historie

Haldórsvík er første gang nevnt skriftlig i 1584. Haldórsvíkar kirkja er fra 1856, og er dedikert til presten og språkmannen V.U. Hammershaimb. Kirken er spesiell grunnet sin åttekantede form (som er unikt i færøysk sammenheng), men også for sin altertavle. Altertavlen er av nyere dato, og forestiller Det siste måltid, med den modifikasjonen at apostlenes ansikter er byttet ut med nålevende, kjente færøyinger.
Bygda lå først i Norðstreymoyar prestagjalds kommuna, og var fra 1913 administrasjonssentrum i Haldarsvíkar og Saksunar kommuna. Denne kommunen ble delt inn i Saksunar kommuna og Haldarsvíkar kommuna i 1944, og Haldórsvík fortsatte som sentrum i sistnevnte. Haldarsvíkar kommuna omfattet også bygdene Tjørnuvík og Langasandur, og ble 1. januar 2005 innlemmet i Sunda kommuna.
Statsministeren Andrass Samuelsen (1873–1954) kom fra Haldórsvík.
Colditz

Colditz er en by med 5 506 innbyggere i den tyske delstaten Sachsen, beliggende ved elven Mulde i regjeringsdistriktet Leipzig. Den er bl.a. kjent for Schloß Colditz, det lokale slottet som var en berømt krigsfangeleir, Oflag IV-C, for høyere allierte offiserer under annen verdenskrig.
Colditz nevnes tidligst i år 1046 som Cholidistcha, og på 1100-tallet oppstod en kjøpstad og St. Nikolaikirken. Den nevnes som by i 1265. I 1404 kjøpte Wettindynastiet herskapet Colditz, og innlemmet det i markgrevskapet Meissen. En stor bybrann herjet byen i 1504, og ombyggingen av borgen Colditz til slott begynte. Mellom 1578 og 1591 ble et renessansebygg oppført som jaktslott for det kursachsiske hoff. Colditz var enkesete for kurfyrstinne Sophie av Sachsen mellom 1602 og 1622. Det var tidlig farveproduksjon i byen, og farve fra Colditz ble brukt på meissenerporselen fra 1710. Byen ble rammet av flom i 2002.
Brifing

Brifing (også skrevet briefing på riksmål) er en orientering eller en kort forhåndsredegjørelse. I flyspråk omfatter det orientering om et oppdrag og relevante værforhold. 
Ordet  er først brukt i norsk av norske krigsflygere i Little Norway under den annen verdenskrig.
Krusfluer

Utseende

Små til middelsstore fluer (4 - 20 mm). Brystet (thorax) er vanligvis bredt, med lange børster, men bare langs kanten. Bakkroppen er kort og tykk. Beina er korte og kraftige, uten noen slående særtrekk. 
Vingene er mer eller mindre flekkete eller med fargede bånd. Fremkantåren (costa) er brutt på ett sted. Den fremste lange åren (R1) har tydelige hår på oversiden.
Hodet er stort, kortere enn bredt, ofte noe flattrykt. Hos noen tropiske arter er hodet hos hannene sterkt utvidet sidelengs slik at fasettøynene står på stilk. Fasettøynene er store, men møtes ikke i pannen, og det sitter en eller to børster ved innerkanten av hvert fasettøye nær toppen, men ingen i de nedre fire femdelene av øyet. Pannen er ganske bred uten børster, bare med ganske korte hår. De har vanligvis tre punktøyne (ocelli) i pannen, men disse kan mangle. Antennen er av vanlig fluetype, tre-leddet, det tredje leddet oftest tilspisset kjegleformet. En antennebørste (arista) sitter festet på oversiden av det tredje leddet nær roten. Munndelene er av vanlig fluetype, ofte kraftige.
Larvene er av typisk fluetype (det er bare noen få arter der larvene er beskrevet). Noen larver er i stand til å hoppe.

Levevis

Man kan finne krusfluene i mange forskjellige miljøer, særlig i skog. De voksne fluene kommer sjelden til blomster, men mange arter blir tiltrukket til møkk, kadaver og gjærende fruktsaft. Noen arter kan drikke svette fra mennesker. 
Hannene kjemper om hunnene, og de fargede vingene brukes til signalisering overfor individer av samme eller motsatt kjønn. Hos de artene der hodet er utvidet brukes hodebredden til å avgjøre konflikter mellom hannene – hannen med det bredeste hodet er størst og vil vanligvis vinne en konflikt uten kamp. 
Larvene kan leve i mange ulike habitater, de fleste kanskje i råtnende plantemateriale. Larver av noen Rivellia-arter har blitt funnet på de nitrogenfikserende rotknollene hos erteplanter. En art har larver som spiser gresshoppe-egg.
Drepanotylus uncatus

Utseende

Drepanotylus uncatus er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Matthias Müller (næringslivsleder)

Karriere

Müller begynte sin karriere hos Audi AG på slutten av 1970-tallet, og etter å ha studert datateknikk ved Hochschule für angewandte Wissenschaften München, returnerte han til Audi hvor han jobbet i firmaets IT-avdeling. Han ble på 1990-tallet produktsjef for Audi A3, og fra 1995 ble han ansvarlig for all produktutvikling hos Audi.
Ett år etter at Martin Winterkorn tok over ansvaret for Audi, ble Müller i 2002 koordinator for modellinjene til både Audi og Lamborghini. Etter at Winterkorn ble sjef for Volkswagen AG i 2007, utnevnte han Müller til sjef for alle merkene i Volkswagen-konsernet.
I oktober 2010 ble han utnevnt til administrerende direktør for Porsche AG, og i slutten av februar 2014 ble han informasjonssjef for Porsche Automobil Holding SE.
Hydrogendrevet kjøretøy

Et hydrogendrevet kjøretøy er et kjøretøy som bruker hydrogen som drivstoff. Det kan lages biler, fly, busser og motorsykler/mopeder som går på hydrogen.
Hydrogendrevne kjøretøy er i dag i praksis et elektrisk kjøretøy, hvor en brenselcelle konverterer hydrogen som er lagret på kjøretøyet og oksygen fra lufta til elektrisitet og vanndamp. Hydrogendrevne kjøretøy forurenser derfor ikke lokalt. 
Det har tidligere vært utprøvet hydrogenkjøretøy med forbrenningsmotor. De første hydrogenbilene som kom til Norge i 2006 var konverterte Toyota Prius-biler, og hadde da en mye lavere kostnad enn brenselcellehydrogenbiler, men også en lavere virkningsgrad og mindre rekkevidde.  
Hyundai Tucson FCEV (fuel cell electric vehicle) fra 2005 kunne fra 2013 bestilles, og ble i Norge solgt i 37 eksemplarer i 2017.
I 2015 kom Toyota Mirai for bestillingssalg, og i 2018 Hyundai Nexo.
Stripet marihøne

Utseende

Stripet marihøne er mellom 6 og 8 millimeter lang. Dekkvingene er røde eller mer blekt brune, med noen avlange hvite flekker, eller striper. Brystskjoldet er bredt hvitt på hver side.

Levevis

Stripet marihøne finnes på nåletrær.
Rhaphicera

Utseende

Middelsstore, gulaktige og brune sommerfugler, bakvingens ytterkant litt bølgete. Undersiden er gulaktig med oransje ytterrand og med tallrike, brune tverrstreker som danner et slags nettmønster sammen med de mørke vingeårene. Det er noen små ringer ved spissen av forvingen og noen litt større langs bakvingens ytterkant. Oversiden er farget omtrent som undersiden.

Utbredelse

Slekten er utbredt i Asia, i det nordøstlige India, Bhutan, Tibet og det vestlige Kina.
Dalibor Stevanovič

Klubbkarriere

Stevanovič startet sin fotballkarriere i 2001 hos den lokale hovedstadsklubben Olimpija Ljubljana. Etter å ha tilbrakt kun én sesong for klubben dro han videre til Domžale i 2002, hvor han etablerte seg som førstelagsspiller. Stevanovič tiltrakk seg oppmerksomhet fra flere utenlandske klubber i sesongene som fulgte, noe som resulterte i en overgang til den spanske storklubben Real Sociedad i 2006. 
I sin første halvsesong spilte han 16 kamper og scoret ett mål i Primera División for Real Sociedad. I 2006/2007-sesongen ble han bare brukt én gang, og etter nedrykket til Segunda División ble han i 2008 lånt ut til Deportivo Alavés. Etter dette dro han på senhøsten videre til den israelske klubben Maccabi Petah Tikva, men oppholdet varte bare til januar 2009 da han signerte kontrakt med nederlandske Vitesse. Sammen med den andre nysigneringen, svenske Lasse Nilsson, etablerte de seg som viktige førstelagsspillere for klubben.

Internasjonal karriere

Stevanović fikk sin landslagsdebut for Slovenia  i en vennskapskamp mot Kypros den 28. februar 2006. Hans første landslagsmål kom i VM-kvalifiseringskampen mot San Marino den 14. oktober 2009. Stevanović var for øvrig én av 23 spillere som ble tatt med i den slovenske troppen til VM i fotball 2010 av landslagstrener Matjaž Kek.
Las Venturas

Las Venturas er en oppdiktet by i spillet Grand Theft Auto.
Byen er basert på byen Las Vegas i Nevada. Den er en del av det enorme Grand Theft Auto: San Andreas komplekset. Las Venturas er øy #3 og den siste på spillet.
På Las Ventuars blir du introdusert for Mike Toreno, en statsansatt som styrer det meste som foregår i spillet. På Las Venturas blir du også introdusert for å fly for første gang, samt fallskjermhopping og helikopterflyging. Las Venturas innehar også kasinoer hvor det er mulig å vinne store summer, men også tape mye penger. Du kan spille poker, blackjack, roulette, på spilleautomater og «Wheel of Fortune».
Las Venturas innehar hele to flystriper hvorav den ene må kjøpes på oppdrag fra Mike Toreno, det er da man åpner for flyskolen. Las Venturas inneholder også en sone hvor flyging er forbudt, og en egen innsjø. Las Venturas har ganske mye ørkenlandskap, men siden det er en stor øy inneholder den også 3 mindre steder, samt gresskledde åser.
Melanitini

Utseende

Ganske store, mørke sommerfugler med store, brede vinger og smal kropp. Grunnfargen på oversiden er mørk brun, mange arter har et gult eller blått, skrått bånd i forvingen, noen har en stor øyeflekk nær forvingens forhjørne, men denne er lite påfallende på grunn av den mørke grunnfargen. På undersiden har vingene fine tverrstriper og ofte også øyeflekker. Forvingenes forhjørner er ofte litt sigdformet uttrukne, men kan være rettvinklede eller helt avrundet. Vingenes ytterkant er ofte noe flikete. Bakvingen har ofte en kort, utoverrettet "stjert" ytterst.

Levevis

Som mange andre ringvinger unngår Melanitinae gjerne sterkt sollys. Artene er ofte mest aktive i grålysningen og skumringen. Den meget vidt utbredte arten Melanitis leda har larver som lever på ris, sukkerrør, Sorghum og andre gressarter.
Cherokee kraftverk

Cherokee kraftverk er et gasskraftverk med integrert kullkraftverk i Adams County, delstaten Colorado i USA. Det har en installert produksjonskapasitet på 617 MW, fordelt på 4 turbiner. Dette er delstatens fjerde største fossile kraftverk målt etter installert produksjonseffekt. Anlegget ble påbegynt omkring 1960 og stod ferdig i 1968. Brenselkilden er naturgass og ulike kvaliteter av kull. Det leverer kraft til Denver.
Utslipp av CO₂ i 2006 var 5,4685 mill tonn.
Communist Party of India

Communist Party of India er et kommunistisk politisk parti i India. Partiet ble grunnlagt i 1925.
Partiet var forkjemper for uforbeholden selvstendighet for Britisk India og godtok ikke Kongresspartiets ikkevoldslinje. De første årene var partiet ulovlig, og partiledelsen ble i 1929 arrestert. Forbudet mot partiet ble opphevet i 1942.
Etter andre verdenskrig organiserte partiet bondeopprør i fyrstestaten Hyderabad, Telanganaopprøret. Kommunistpartiet var også aktiv i Tebhagaopprøret i Bengal. Den væpnede kampen i Hyderabad fortsatte etter at staten ble innlemmet i India med militærmakt, men Kommunistpartiet bestemte i 1951 å oppgi kampen og heller stille til valg.
Partiet stilte til valg til Lok Sabha i 1951 og partikongressen i 1958 bestemte å endelig akseptere parlamentariske midler. Ved valget i 1951 fikk partiet 3,3% av stemmene på landsplan og vant 16 mandater i nasjonalforsamlingen. Det gjorde sitt beste valg i 1962, da det fikk 9,9% av stemmene. Ved valget i 2009 fikk partiet 1,4% av stemmene og vant fire seter i Lok Sabha.
I 1964 ble partiet delt som følge av splittelsen mellom Sovjetunionen og Kina og grensekrigen mellom India og Kina. Mindretallet gikk da ut og dannet Communist Party of India (Marxist), mens moderpartiet forble Moskvatro.
Herrelaus

Herrelaus er et musikkalbum utgitt av Yggdrasil i 1998. Dette er bandets første og foreløpig eneste plate.
Constantin Carathéodory

Bakgrunn

Constantin Carathéodory var sønn av Stephanos Carathéodory, en gresk diplomat i Det osmanske rikes tjeneste. Familien Carathéodory hadde lange tradisjoner som diplomater, og flere av slekten hadde viktige regjeringsposter i Konstantinopel. En gammelonkel, Alexander Carathéodory Pasja, som samtidig var far til Stephanos' ektefelle Euphrosyne, hadde i 1878 som utenriksminister representert Høyporten under Berlinerkongressen. Familien stammet opprinnelig fra landsbyen Vosnochori (Βοσνοχώρι) - senere Nea Vyssa (Νέα Βύσσα) - ved Orestiada.
Carathéodory vokste opp i Brussel, der faren ble ambassadør i 1875. Allerede i ungsomsårene ble hans matematiske begavelse tydelig og han vant diverse skoleutmerkelser. To ganger vant han ved Concours généreaux for alle landets høyere skoler første pris i mahematikk. I 1891 avla han den belgiske eksamen artium og begynte som élève étranger i École Militaire de Belgique i Brussel. Der fullførte han ingeniørstudiet etter fire år.

Karriere

Han gjorde flere viktige bidrag innen emner som teorien for funksjoner av en reell variabel, innen variasjonsregning, og innen målteori. 
Hans arbeid omfatter også viktige resultater innen konforme fremstillinger og i teorien om grensen til korrespondanse. Constantin begynte sin formelle utdannelse ved en privatskole i Vanderstock i 1881. Han forlot skolen etter to år, og deretter tilbrakte han tid med sin far på et besøk til Tyskland, også tilbrakte han tid Vintrene mellom 1883 og 1884, og mellom 1884 og 1885 tilbrakte han tid på den italienske rivieraen. Tilbake i Brussel i 1885 begynte han på en skole for et år hvor han først begynte å bli interessert i matematikk. 
Carathéodory begynte også å trene som en militær ingeniør. Han gikk på École Militaire de Belgique fra oktober 1891 til mai 1895 og han studerte ved École d'Application mellom 1893 og 1896. I 1897 brøt det ut krig mellom Tyrkia og Hellas. Dette satte Carathéodory i en vanskelig posisjon siden han støttet grekerne, mens faren hans tjenestegjorde for regjeringen i Det osmanske riket. 
Han har også utgitt en bok om Egypt som blant annet inneholder ett vell av informasjon angående historie og geografi av dette landet. I 1909 publiserte Carathéodory et banebrytende arbeid som ble kalt «Undersøkelser på grunnmuren av Termodynamikk» 
I 1924 ble Carathéodory utnevnt til professor i matematikk ved Universitetet i München, Tyskland. Han holdt denne posisjonen frem til sin død i 1950. Carathéodory formulerte det aksiomatiske prinsippet om irreversibilitet innen termodynamikk i 1909.
Den 19. desember 2005 kom flere israelske tjenestemenn sammen med Israels ambassadør i Athen, og presenterte for den greske utenriksdepartementet flere kopier av over 10 brev mellom Albert Einstein og Constantin Carathéodory som tyder på at arbeidet med Carathéodory har bidratt til å forme noen av Albert Einsteins mest berømte teorier. Disse brevene var en del av en lang korrespondanse som varte mellom 1916 og 1930.
Elongatocontoderus

Levevis

Larvene lever i død ved.

Utbredelse

Arten lever i Australia (South Australia).